laion/Wikipedia-Exotic huggingface dataset:
אבי גיל (סופר)

אבי גיל (נולד ב-24 במרץ 1963) הוא סופר ישראלי שכיהן כיו"ר מדור הספרות במועצה הישראלית לתרבות ואומנות של משרד התרבות. במסגרת תפקידו זה וכחבר במדור פסטיבלים של המועצה הוביל מהלכי תמיכה במאות אירועי ספרות ותרבות בהם השתתפו מאות אלפים. חיבר שני ספרי ילדים: "החמור שרצה להיות אוטו" ו"כשבוז'יקה וסבתא באו לבקר". כתב שני רומנים למבוגרים: "ואין חרוז למוות", שראה אור ב-2017 בהוצאת הקיבוץ המאוחד וספרא, ו"אהבה זרה" בהוצאת ספרא ב-2019. במאי 2020 הוציא לאור את ספר הקורונה הראשון בישראל "העולם סגור לרגל שיפוצים", 16 סיפורים קצרים משעשעים ומרגשים אודות תקופת הקורונה. ב-2024 הוציא לאור את הביוגרפיה המקיפה "שליחותו של א.ב. יהושע" על חייו ויצירתו של הסופר א.ב. יהושע, ספר עליו עמל במשך שנים רבות. פרסם בנוסף גם כמה סיפורים במוסף הספרות של "הארץ", שזכו לתהודה גדולה, וכן מאמרי מחקר וביקורת בתחום התרבות, בספרים, בכתבי-עת מקצועיים ובמוספי תרבות, בעיתונים "ידיעות אחרונות", "ישראל היום" ו"הארץ" ו"קבוצת וואטס אפ עם כל העולם". גיל נולד בקריית ים להורים אשר עלו מטריפולי שבלוב. נשוי ואב לשלושה ילדים. חוקר של יצירת א.ב. יהושע וכתב עליו ביוגרפיה. את לימודי התואר הראשון והשני כמו גם את תעודת ההוראה רכש באוניברסיטת תל אביב. הצעת המחקר לדוקטורט שלו עוסקת ב"יצירתו הגנוזה של א.ב. יהושע והשפעתה על הרומנים שלו." לצד העיסוק בתרבות, שימש גיל כעיתונאי ספורט ברשת "ידיעות תקשורת", אשר סיקר בעיקר את פעילות קבוצת הכדורסל של הפועל גלבוע גליל, שם גם שיחק בצעירותו, עת התגורר בקיבוץ שמיר. משנת 2000 משמש כמנהל של מרכזים קהילתיים במסגרת החברה למתנ"סים. בכל תפקידיו הציבוריים הוא פועל לצמצום הפערים החברתיים בישראל, ואחד מהישגיו הבולטים הוא הקמת מטרוז' – תזמורת יהודית ערבית בעיר לוד שם הוא משמש כמנכ"ל רשת המתנ"סים העירונית. רשת המתנ"סים היחידה בישראל שבמסגרתה פועלים יחדיו מתנסים לציבור היוהו די והערבי. גם יצירתו הספרותית עוסקת בקונפליקטים חברתיים, בעיקר הרומן "ואין חרוז למוות", העוסק באבטלה הנכפית על עובדי חברת קבורה, בשל גידול מהיר בתוחלת החיים. וועד עובדי החברה מחליט להקים מחנה אימונים למוות, עד אשר "יואילו המתים לחזור למות", והוא עושה זאת על חלקת אדמה של בעל חלקת אבוקדו אשר נאבק מצידו ברשתות השיווק המעדיפות לייבא פרי מחו"ל ובחברת הביטוח. הרומן השני "אהבה זרה" העוסק בסיפור אהבתם של טניה פועלת זרה מליטא, ובאצ'אן מסרי לנקה. אבי גיל, "שליחותו של א.ב. יהושע, הוצאת כנרת, זמורה, 2024 אבי גיל, "העולם סגור לרגל שיפוצים", הוצאת ספרא, 2020 אבי גיל, "אהבה זרה", הוצאת ספרא, 2018. אבי גיל, "ואין חרוז למוות", הוצאת הקיבוץ המאוחד, 2017 אבי גיל, "כשבוז'יקה וסבתא באו לבקר", הוצאת גיל, 2007 אבי גיל, "החמור שרצה להיות אוטו", הוצאת ירון גולן, 1994 מתוך אתר משרד התרבות אבי גיל, המשולש הרומנטי של א.ב. יהושע, באתר הספרנים, ‏10 ביוני 2024 אבי גיל, איש עדות, באתר הארץ, 28 באפריל 2017 אבי גיל, שליחותו של א.ב יהושע - ביוגרפיה, דביר, 2024 אודי בן סעדיה‏, הביוגרפיה של א.ב. יהושע ממחישה עד כמה חסרונו עדיין מורגש - וואלה תרבות, באתר וואלה, 11 באפריל 2024 אבי גיל, אפשר ונשכח על שום מה לחמו. מצבות תישארנה רק מצבות, ללא שום שם, באתר הארץ, 10 באפריל 2024 על הספר, באתר ההוצאה
המפלגה הקומוניסטית של בוהמיה ומוראביה

המפלגה הקומוניסטית של בוהמיה ומוראביה (בצ'כית: Komunistická strana Čech a Moravy) היא מפלגה קומוניסטית בצ'כיה. יחד עם המפלגה הקומוניסטית במולדובה, ה-KSČM היא מהמפלגות היחידות באירופה המזרחית הפוסט-קומוניסטית שלא הורידו את התואר "קומוניסטית" משמן לאחר 1989, אם כי עשתה מעט שינויים במצע שלה. במשך רוב שני העשורים הראשונים לאחר מהפכת הקטיפה, המפלגה הייתה מבודדת פוליטית והואשמה בקיצוניות (ארגון הנוער שלה אף הוצא אל מחוץ לחוק בשנים 2006-2010), אך היא התקרבה אל המפלגה הסוציאל-דמוקרטית הצ'כית. בשנים אלו המפלגה אף כמעט הוצאה אל מחוץ לחוק. עד שנת 2013 הייתה המפלגה היחידה שעוד הדפיסה עיתונים משל עצמה. ה-KSČM הוקמה בשנת 1989[דרושה הבהרה] על ידי המפלגה הקומוניסטית של צ'כוסלובקיה. היו"ר שלה הוא Vojtěch Filip. בפרלמנט האירופי היא חלק מהשמאל האירופי המאוחד/השמאל הנורדי הירוק. ארגון המפלגה החדשה היה דמוקרטי יותר ומבוזר יותר מאשר המפלגה הקודמת, ונתן כוח רב לסניפים המוניציפליים. בתחילה הייתה שותפה למפלגה קומוניסטית בסלובקיה, אך האיחוד התפרק בשנת 1992. בתחילת דרכה של המפלגה, היו וויכוחים רבים לגבי שם המפלגה- האם להשאיר אותו כמו שהוא, או להחליף את המילה "קומוניזם" בתיאור אחר. לבסוף, כ-75% מחברי המפלגה החליטו להשאיר את שם המפלגה כמו שהוא. בשני העשורים לקיומה של צ'כיה, המפלגה הייתה קטנה וללא יכולת השפעה אמיתית. בנובמבר 2008 ביקש הסנאט של הרפובליקה הצ'כית מבית המשפט העליון להוציא את המפלגה אל מחוץ לחוק, כתוצאה מהמצע שלה. רוב הסנאטורים בצ'כיה תמכו בהצעה זו, ונמקו בכך שהמפלגה אמצה את המניפסט הקומוניסטי של קרל מרקס ולא התכחשה אל האלימות כדרך להשגת כוח. לבסוף ההצעה לא התממשה, מכיוון שרק הממשלה (ולא הרשות המחוקקת) זכאית לבקש דבר כזה מבית המשפט. מספר החברים במפלגה נכון לשנת 2017 היה בערך 33,000. בסיס החברות מתיישן ומתדלדל ללא הרף. בשנת 1992 היו מעל 350,000 קומוניסטים, ובאפריל 2008 מנתה המפלגה רק כ 77,000 חברים. מדיה וקבצים בנושא המפלגה הקומוניסטית של בוהמיה ומוראביה בוויקישיתוף אתר האינטרנט הרשמי של המפלגה הקומוניסטית של בוהמיה ומוראביה (בצ'כית) המפלגה הקומוניסטית של בוהמיה ומוראביה, ברשת החברתית פייסבוק המפלגה הקומוניסטית של בוהמיה ומוראביה, סרטונים בערוץ היוטיוב Komunistická strana Čech a Moravy, Aktualne.cz, ‏19-3-2020
לואיזה, נסיכת סקסוניה-הילדבורגהאוזן

לואיזה, נסיכת סקסוניה-הילדבורגהאוזן (בגרמנית: Therese von Sachsen-Hildburghausen; 28 בינואר 1794 – 6 באפריל 1825) הייתה בתו של פרידריך, דוכס סקסוניה-אלטנבורג ואשתו של וילהלם, דוכס נסאו. לואיזה נולדה ב-28 בינואר 1794 בהילדבורגהאוזן שהשתייכה לדוכסות סקסוניה-הילדבורגהאוזן, לפרידריך, דוכס סקסוניה-הילדבורגהאוזן, ולשרלוטה גאורגינה, דוכסית מקלנבורג-שטרליץ, בתו של קרל השני, הדוכס הגדול של מקלנבורג-שטרליץ. לואיזה ואחיותיה שרלוטה ותרזה היו יפות מאוד, והמשורר פרידריך ריקרט הקדיש להן את יצירתו "שלושת הוורדים". בשנת 1809 התלבט לודוויג, נסיך הכתר של בוואריה בינה לבין אחותה תרזה, אולם בסוף התחתן עם תרזה. ב-24 ביוני 1813 התחתנה לואיזה עם וילהלם, נסיך הכתר של נסאו-ויילבורג, ממנו נולדו לה 8 ילדים. ב-9 בינואר 1816 מת חמיה פרידריך וילהלם, נסיך נסאו-ויילבורג מנפילה במדרגות, ובעלה וילהלם מונה לנסיך נסאו-ויילבורג. לאחר מות פרידריך אוגוסט, דוכס נסאו ב-24 במרץ 1816, עלה וילהלם לשלטון במקומו כדוכס נסאו. ב-6 באפריל 1825 מתה לואיזה זמן קצר לאחר לידת בתה, ולאחר מותה התחתן בעלה עם אחייניתה פאולינה, נסיכת וירטמברג. ב-24 ביוני 1813 התחתנה לואיזה עם וילהלם, דוכס נסאו, ממנו נולדו לה 8 ילדים: אוגוסטה (1814) תרזה, נסיכת נסאו-ויילבורג (1815–1871), התחתנה עם פטר, דוכס אולדנבורג אדולף, הדוכס הגדול של לוקסמבורג (1817–1905) וילהלם קרל (1819–1823) מוריץ (1820–1850) מריה (1822–1824) וילהלם (1823–1828) מריה, נסיכת נסאו (1825–1902), התחתנה עם הרמן, נסיך ויד מדיה וקבצים בנושא לואיזה, נסיכת סקסוניה-הילדבורגהאוזן בוויקישיתוף לואיזה, נסיכת סקסוניה-הילדבורגהאוזן לואיזה, נסיכת סקסוניה-הילדבורגהאוזן, באתר "Find a Grave" (באנגלית)
סיני (פירושונים)

האם התכוונתם ל... סִינַי – חצי-אי השוכן כגבול יבשתי בין המזרח התיכון לצפון אפריקה, כיום חלק ממצרים סִינַאי (סרדיניה) (אנ') (Sinnai) – קומונה בעיר המטרופולינית קליגרי, סרדיניה, איטליה סִינִי – אדם המשתייך אתנית לבני האן או שמוצאו מאזור סין, ראו סינים, וכן האן (קבוצה אתנית) וסין (אזור) סִּינִי (דמות מקראית) – בנו של כנען (וכן נכדו של חם ונינו של נח), ראו בראשית, פרק י', פסוקים ט"ו–י"ח סִינִי (סרדיניה) (אנ') (Sini) – קומונה בפרובינציית אוריסטנו, סרדיניה, איטליה סִין (קרואטיה) (Sinj) – עיר בקרואטיה (לעיתים שמה מתועתק בטעות כ"סיני", אך היו״ד העיצורית כמעט שאינה נשמעת) שמות ומונחים הקשורים בסִינַי הר סיני – הר שנזכר במקרא (על מיקומו הגאוגרפי ראו בערך) מעמד הר סיני – במסגרתו ניתנה התורה לעם ישראל סיני ועוקר הרים – שני סוגי תלמידי חכמים, הראשון ידען ובקיא בתורה (שניתנה בהר סיני), השני בעל יכולת שכלית גבוהה מלחמת סיני (מבצע קדש) – מלחמה בין ישראל, בריטניה וצרפת למצרים, שהתקיימה בשנת 1956 בחצי האי סיני נאות סיני – התנחלות שננטשה עם פינוי חצי האי סיני בעקבות הסכם השלום בין ישראל למצרים נח"ל סיני – היאחזות נח"ל בסיני שהפכה למושב נאות סיני אלי סיני – התנחלות בצפון רצועת עזה שפונתה בשנת 2005 במסגרת תוכנית ההתנתקות ניצני סיני ("קדש ברנע") – יישוב קהילתי באזור הדרום, ליד ניצנה, השייך למועצה האזורית רמת הנגב עוצבת סיני (אוגדה 252) – אוגדה בפיקוד הדרום והעוצבה הראשונה שהוקמה בצה"ל סיני (כתב עת) – כתב עת תורני-מדעי היוצא לאור מ-1937 על ידי מוסד הרב קוק סיני (הוצאת ספרים) – הוצאת ספרים הפועלת מ-1939 מתל אביב אישים ששם משפחתם סִינַי אלי סיני (מעצב תיאטרון) (1927–2008) – היה מעצב תיאטרון ישראלי אריק סיני (יליד 1949) – זמר ישראלי משה סיני (יליד 1961) – מגדולי שחקני הפועל תל אביב בכדורגל משה סיני (ראש עיר) (יליד 1957) – לשעבר ראש עיריית ראש העין, מנכ"ל בית הספר למוזיקה רימון נפתלי הרץ טור-סיני (טוֹרְטְשִינֶר (Torczyner);‏ 1886–1973) – היה פילולוג וחוקר מקרא ישראלי נודע, נשיא האקדמיה ללשון העברית ומעורכי מילון בן יהודה, חתן פרס ישראל למדעי היהדות רותי סיני – עיתונאית ישראלית שרה (זמרת) (שרה סיני; ילידת 1982) – זמרת ישראלית סין (פירושונים) סינית (פירושונים)
דארן דיי

דארן קיף דיי (באנגלית: Darren Keefe Daye; נולד ב-30 בנובמבר 1960) הוא שחקן כדורסל עבר אמריקאי ששיחק בליגת ה-NBA, איטליה, צרפת ובישראל. גובהו 2.03 מטרים. דיי נולד בעיר דה מוין, במדינת איווה, שבארצות הברית. שיחק בתפקידים סמול פורוורד וכקלע. בשנת 1979 השתתף באליפות העולם עד גיל 19 שהתקיימה בסלבדור (ברזיל) וזכה עם ארצות הברית במדליית הזהב. בשבעה משחקים קלע 8.6 נקודות בממוצע למשחק. למד במכללת UCLA בשנים 1979–1983, ובכל שנותיו במכללה שיחק בממוצע 24.6 דקות למשחק וקלע בממוצע למשחק 10.1 נקודות. בשנת 1983 נבחר בסיבוב השלישי בדראפט ה-NBA במקום 57 על ידי וושינגטון בולטס. לאחר שלוש שנים בשורות הבולטס, עבר לשיקגו בולס בה שיחק משחק אחד בלבד ועבר לבוסטון סלטיקס. בסך הכל שיחק 5 שנים בNBA משחקים וב-328 משחקים קלע בממוצע 6.8 נקודות למשחק. ב-1988 עבר לשחק באיטליה ובסך הכל שיחק באיטליה 6 עונות: 4 עונות בסקבוליני פזארו, ו-2 עונות במונטפסקי סיינה. דיי שיחק לצידם של וולטר מניפיקו, דומיניק זמפוליני, אריו קוסטה ודרווין קוק וזכה עם פזארו באליפות איטליה בעונת 89/90, ובגביע האיטלקי בעונת 91/92. כמו כן הגיע עם הקבוצה פעמיים לגמר גביע קוראץ'. ב-1994 עבר לשחק בישראל. הוא שיחק שנה אחת בהפועל גליל עליון, ועונה לאחר מכן בפו אורטז הצרפתית. בשנת 1996 הצטרף למכבי ראשון לציון ובתום העונה פרש ממשחק. בשתי העונות ששיחק בישראל קלע 556 נקודות. בנו אוסטין הוא שחקן כדורסל המשחק בשנת 2017 בהפועל ירושלים, ושיחק בעבר בסקבוליני פזארו ובגלאטסראיי. פרופיל, באתר Basketball-Reference פרופיל, באתר Sports-Reference פרופיל, באתר פיב"א פרופיל, באתר ליגת ה-NBA אלי סהר, במטבח של וולטר, באתר הארץ, 14 באפריל 2001 ערן סלע, דארן דיי - תותחן אב לתותחן. אתר הכדורסל של ערן סלע קלעי כל הזמנים. אתר מנהלת ליגת העל בכדורסל FIRST FIBA MEN'S JUNIOR WORLD CHAMPIONSHIP -- 1979, באתר usa basketball יהונתן אליהו‏, עוד לא אהבתי דיי: סיפורו של אוסטין דיי, בנו של שחקן העבר דארן דיי, באתר וואלה, 25 במרץ 2016 ניר קפלן, ‏חיזוק מרשים להפועל י-ם: אוסטין דיי חתם לעונה אחת, באתר ערוץ הספורט, 9 באוגוסט 2017
הקורפוס ה-13 (ארצות הברית)

הקורפוס ה-13 היה קורפוס של צבא ארצות הברית שלחם במהלך מלחמת העולם השנייה. ב-7 בדצמבר 1942 הוקם הקורפוס ה-13 ברוד איילנד, ולמפקדו מונה אמיל ריינהרדט. ב-2 בדצמבר 1943 מונה אלוואן קלום גילם ג'וניור למפקד הקורפוס, ובנובמבר 1944 נשלח הקורפוס לחזית המערבית כחלק מהארמייה התשיעית. הקורפוס פרץ את קו זיגפריד, והתקדם לנהר הרור. ב-23 בפברואר 1945 לחם הקורפוס באזור קלן, וב-31 במרץ חצה את נהר הריין והמשיך בהתקדמותו לתוככי גרמניה. הקורפוס כבש את הערים כגון וירזן, קרפלד, מרז, הומבורג, מינסטר, והנובר, ולבסוף נעצר בעיר טאנגרמינדה שעל נהר האלבה במרחק 50 ק"מ מברלין. עם סיום המלחמה שוחררו חיילי הקורפוס, והמפקדה עברה לקליפורניה, וב-25 בספטמבר 1945 פורק הקורפוס. אמיל ריינהרדט (7 בדצמבר 1942 - 2 בדצמבר 1943) אלוואן קלום גילם ג'וניור (7 בדצמבר 1943 - אוגוסט 1945) מדיה וקבצים בנושא הקורפוס ה-13 בוויקישיתוף
ג'ון קמני

ג'ון ג'ורג' קמני (בהונגרית: Kemény János György; 31 במאי 1926 – 26 בדצמבר 1992) היה מתמטיקאי ומדען יהודי-אמריקאי יליד הונגריה, ידוע במיוחד בשל המצאת שפת התכנות BASIC ב-1964 עם תומאס א. קורץ. קמני נולד בבודפשט למשפחה יהודית. בשנת 1938 אביו היגר לארצות הברית והצליח להביא את יתר המשפחה בשנת 1940. קמני סיים תואר ראשון באוניברסיטת פרינסטון בשנת 1946 ודוקטורט בשנת 1949. במהלך מלחמת העולם השנייה עבד במסגרת בפרויקט מנהטן כשנה כעוזר של ריצ'רד פיינמן. בשנת 1960 הוא היה שותף לגילוי איגודיות. כראש המחלקה למתמטיקה בדארטמות' דחף לשינויים בתוכניות הלימודים ובפרט כתב ספר "Introduction to Finite Mathematics" עם לורי סנל וג'רלד תומפסון. הוא הציע שיטת בחירות הידועה בתור שיטת קמני או שיטת קמני-יאנג; ביטה זאת הבוחרים מדרגים את האפשרויות ונבחרת הפרמוטציה שממזערת את סכום מרחקי קנדל-טאו.. קמני שימש הנשיא ה-13 של דארטמות' קולג' מ-1970 ל-1981, חלוץ השימוש במחשבים לחינוך במכללות. ב-1972, בתקופת נשיאותו החלו בדארטמות', לקבל ללימודים סדירים סטודנטיות (עד אז רק גברים התקבלו). קמני היה יו"ר הוועדה הנשיאותית שחקרה את תאונת אי שלושת המילין ב-1979. מדיה וקבצים בנושא ג'ון קמני בוויקישיתוף ג'ון קמני, באתר פרויקט הגנאלוגיה במתמטיקה ג'ון קמני, באתר MacTutor (באנגלית) ג'ון קמני, באתר dblp ג'ון קמני, באתר אנציקלופדיה בריטניקה (באנגלית) ג'ון קמני, באתר "Find a Grave" (באנגלית) Faison, Seth (1992-12-27). "John Kemeny, 66, Computer Pioneer and Educator (obituary)". הניו יורק טיימס. נבדק ב-2008-02-02. Introduction to Finite Mathematics John G. Kemeny, J. Laurie Snell, and Gerald L. Thompson John Kemeny, "Mathematics without numbers", Daedalus 88 (1959), pp. 577–591 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פול מקדונלד (מוזיקאי)

פול מקדונלד (נולד ויליאם פול מקדונלד; 29 באוגוסט 1984) הוא שחקן אמריקאי זמר-יוצר מהאנטסוויל שבאלבמה. מאז 2011 הוא מתגורר ב נאשוויל שבטנסי. מקדונלד ממוקם במקום השמיני בעונה העשירית של "אמריקן איידול". מאז 2005, הוא היה הסולן של הלהקה Hightide Blues, ששינו את שמם ל-The Grand Magnolias ב-2010. אתר האינטרנט הרשמי של פול מקדונלד פול מקדונלד, ברשת החברתית אקס (טוויטר) פול מקדונלד, באתר MusicBrainz (באנגלית) פול מקדונלד, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ראסל סנבורן

ראסל א. סנבורן (באנגלית: Russell A. Sanborn) הוא קצין בדימוס בדרגת מייג'ור גנרל בחיל הנחתים של ארצות הברית. כיהן כמפקד כוחות הנחתים בפיקוד אירופה ובפיקוד אפריקה. סנבורן סיים ב-1986 תואר ראשון באוניברסיטת פלורידה במסגרת תוכנית הכשרת קציני המילואים של חיל הנחתים של ארצות הברית. ב-1988 סיים קורס טיס של הנחתים ולאחר מכן הוכשר כטייס ‏AV-8B הרייר II. הוא הוצב בטייסת התקיפה 231 ושירת בבסיס הנחתים איוואקוני שביפן ולאחר מכן בערב הסעודית. במלחמת המפרץ נפגע ב-9 בפברואר 1991 מאש נגד מטוסים במהלך גיחת ההפצצה ה-17 שביצע ומטוסו הופל. הוא נלקח בשבי והושם בכלא במרכז בגדאד, שם עבר עינויים על ידי שוביו עד שחרורו לאחר 26 ימים. לאחר 30 יום של שיקום במרכז הרפואי הלאומי של הצי חזר לשירות פעיל. ביולי 1992 הוצב כקצין קישור אווירי בגדוד הראשון של רגימנט הנחתים השמיני. ביולי 1993 הוצב בטייסת התקיפה 542 כחבר צוות קליטת המטוסים החדשים מדגם AV-8B הרייר II+ בחיל הנחתים. ב-1994 חזר לטייסת התקיפה 231. ביוני 1996 הוצב ביחידת המשלוח ה-26 של הנחתים שנשלחה לאזור הים התיכון כטייס AV-8B הרייר II+. הוא השתתף בפעולות כוח האכיפה בבוסניה והרצגובינה, במבצע פינוי האזרחים האמריקאים מאלבניה, וכן במבצע פינוי אזרחים מזאיר במהלך מלחמת קונגו הראשונה. ביוני 1997 הוצב בצוות תכנון מערכות למטוסי AV-8B בפיקוד המערכות האוויריות של הנחתים. לאחר קורס פיקוד ומטה של הנחתים הוצב ביולי 2001 כסגן מפקד טייסת התקיפה 542. עם הטייסת השתתף במלחמת עיראק. ב-2003 מונה לקצין המבצעים של להק 14. ביוני 2004 מונה למפקד טייסת התקיפה 542 בזמן שהוצבה בבסיס אל-אסד בעיראק, ושירת בתפקיד עד יולי 2006. בתקופת פיקודו זכתה היחידה בפרס הטייסת המצטיינת בחיל. לאחר לימודים במכללה התעשייתית של הכוחות המזוינים שירת כראש ענף במשרדי תוכנית Joint Strike Fighter. במאי 2009 מונה למפקד להק 14. לאחר מכן שירת כעוזר מפקד השלוחה הקדמית של כנף 2 שהוצבה באפגניסטן. ביולי 2001 מונה לסגן קצין אג"ם פיקוד אירופה של ארצות הברית בשטוטגרט שבגרמניה. בתפקידו הבא שירת כראש מחלקה באגף כוח האדם של חיל הנחתים. ביולי 2015 מונה למפקד כנף הנחתים הראשונה. ביולי 2017 מונה למפקד כוחות הנחתים בפיקוד אירופה ובפיקוד אפריקה ושירת בתפקיד עד יולי 2019. במהלך שירותו צבר מעל 2,400 שעות טיסה במטוסי AV-8B הרייר II. סנבורן בעל תואר שני במנהל עסקים מאוניברסיטת בוסטון ותואר שני באסטרטגיית משאבים לאומיים מהמכללה התעשייתית של הכוחות המזוינים מדיה וקבצים בנושא ראסל סנבורן בוויקישיתוף ביוגרפיה (אורכב 26.08.2017 בארכיון Wayback Machine) באתר חיל הנחתים Marine general uses POW time to teach Code of Conduct lessons, כוכבים ופסים, 7 בנובמבר 2016 Home After 26 Days in Iraqi Hands, Pilot Russell Sanborn Celebrates His Freedom-and Counts His Blessings, פיפל, 1 באפריל 1991 1ST MAW Sanborn takes charge as 1st Marine Aircraft Wing commanding general, אתר חיל הנחתים, 2 באוגוסט 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראסל סנבורן".
בז אמור

בז אמור (שם מדעי: Falco amurensis) הוא מין של עוף דורס ממשפחת הבזיים. מין זה מצוי בצפון מזרח סיביר שברוסיה ונודד בחורף דרומה לאפריקה. הוא מזכיר במראהו את בז ערב ונחשב בעבר לתת-מין שלו. הבזים קטנים באורך 26-30 ס"מ ומוטת כנפיהם 63-71 ס"מ. משקלם יכול להגיע ל-180 גרם. הזכרים בעלי כנפיים כחולות עם עיניים אדומות ומקור אדום מעוקל. הנקבות לעומתם אפורות-לבנות עם מקור צהוב. בזים אלה מתבססים בעיקר על חרקים גדולים ונפוצים כמו על שפיריות ועל צעירים מכונפים של טרמיטים וחרקים גדולים נוספים שהם המזון העיקרי שלהם בקיץ. הם יגוונו גם בפרוקי רגליים נוספים וכן בעופות קטנים ובדו-חיים. מדיה וקבצים בנושא בז אמור בוויקישיתוף בז אמור, באתר ITIS (באנגלית) בז אמור, באתר NCBI (באנגלית) בז אמור, בבסיס הנתונים ARKive (באנגלית) בז אמור, באתר האנציקלופדיה של החיים (באנגלית) בז אמור, באתר GBIF (באנגלית) בז אמור באתר הרשימה האדומה של IUCN
ברונו קירשנר

ברונו ישראל קירשנר (בגרמנית: Bruno Kirschner; ‏17 באוגוסט 1884 – 13 באפריל 1964) היה סופר יהודי-גרמני וחוקר יהדות, עורך "הלקסיקון היהודי". עלה לארץ ישראל ב-1937 וחי בה עד מותו. נולד בגרמניה למשפחה יהודית; דודו עמנואל קירשנר היה מלחין וחזן הקהילה היהודית במינכן. למד במכון למדעי היהדות בברלין והוסמך לרבנות. עבודת הדוקטור שלו עסקה במזמור הכנסייתי בשפה האשורית. נישא לפאולה לבית יוכסברגר (1885–1991). במלחמת העולם הראשונה שירת בצבא גרמניה, ואחריה שימש יועץ משפטי במשרד ממשלתי. יחד עם גאורג הרליץ ערך את "הלקסיקון היהודי" (Jüdisches Lexikon) על חמשת כרכיו. בשנת 1937, מספר שנים לאחר עליית הנאצים לשלטון, עלה לארץ ישראל. הוא נפטר באפריל 1964 ונקבר בהר המנוחות. ספרו "Deutsche Spottmedaillen auf Juden" ראה אור בידי מכון ליאו בק ירושלים והוצאת הספרים "Ernst Battenberg Verlag" שבמינכן, ארבע שנים לאחר פטירתו. עבודותיו של קירשנר, באתר הספרייה הלאומית של גרמניה (אנ') אוספו הפרטי של ברונו קירשנר, מאוספי הארכיון המרכזי לתולדות העם היהודי. ברונו קירשנר באתר GRAVEZ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מפלגת הרפורמה (אסטוניה)

מפלגת הרפורמה (באסטונית: Eesti Reformierakond) היא מפלגה ליברלית באסטוניה, שמהווה המפלגה הגדולה ביותר בפרלמנט. המפלגה נוסדה בנובמבר 1994. בבחירות באותה השנה הפכה המפלגה לשנייה בגודלה בפרלמנט. מאז המפלגה לקחה חלק ברוב הממשלות במדינה. במידה מסוימת, המפלגה נתמכת בעיקר על ידי צעירים משכילים, אך היא מצליחה למשוך אליה מגוון ציבורים. מדיה וקבצים בנושא מפלגת הרפורמה בוויקישיתוף אתר האינטרנט הרשמי של מפלגת הרפורמה (באסטונית) מפלגת הרפורמה, ברשת החברתית פייסבוק מפלגת הרפורמה, ברשת החברתית אינסטגרם ערך זה הוא קצרמר בנושא מפלגות ובנושא אסטוניה. אתם מוזמנים לתרום לוויקיפדיה ולהרחיב אותו.
אדוארד פייגנבאום

אדוארד אלברט "אד" פייגנבאום (בשם מלא באנגלית: Edward Albert "Ed" Feigenbaum; נולד ב-20 בינואר 1936) הוא מדען מחשב יהודי-אמריקאי, המוכר במיוחד בתחום הבינה המלאכותית, זוכה פרס טיורינג של ACM לשנת 1994. הוא זכה לכנוי "אבי המערכת המומחה." פייגנבאום נולד בוויהוקן (אנ') שבניו ג'רזי בשנת 1936 למשפחה יהודית , ועבר לגור בצפון ברגן הקרובה עד שהחל את לימודיו במכללה בגיל 16. הוא נכנס ל"היכל התהילה" של התיכון ב-1996. פייגנבאום השלים את התואר הראשון שלו ב-1956, ואת הדוקטורט ב-1960, במכון הטכנולוגי של קרנגי (כיום אוניברסיטת קרנגי מלון). תזת הדוקטורט שלו, הייתה תחת פיקוחו של הרברט א. סימון, הוא פיתח את EPAM, אחד המודלים המוקדמים של הלמידה האנושית. מאז 2000 אד פייגנבאום הוא פרופסור אמריטוס למדעי המחשב באוניברסיטת סטנפורד. 1984 נבחר כאחד החברים הראשונים של ACMI. 1994 פרס טיורינג במשותף עם ראג' רדי על "חלוצי העיצוב והבנייה בקנה מידה גדול של מערכות בינה מלאכותית". 1997 "Exceptional Civilian Service Award" של חיל האוויר האמריקאי  2007 מונה להיות חבר ב-ACM. 2011 חבר IEEE Intelligent Systems בהיכל התהילה של הבינה המלאכותית 2012 חבר במוזיאון היסטוריית המחשב "על עבודתו החלוצית בתחום הבינה המלאכותית". 2013 IEEE Computer Society פרס "עבודה חלוצית בתחום בינה מלאכותית, כולל פיתוח של העקרונות הבסיסיים והשיטות של מערכות מבוססות ידע ויישומיהם המעשיים". * Feigenbaum, Edward A.; McCorduck, Pamela (1983). The Fifth Generation: Artificial Intelligence and Japan’s Computer Challenge to the World. Addison Wesley Publishing Company. The Age of Intelligent Machines: Knowledge Processing--From File Servers to Knowledge Servers by Edward Feigenbaum Feigenbaum, Edward A. (2003). "Some challenges and grand challenges for computational intelligence". Journal of the ACM. 50 (1): 32–40. doi:10.1145/602382.602400. מדיה וקבצים בנושא אדוארד פייגנבאום בוויקישיתוף אתר האינטרנט הרשמי של אדוארד פייגנבאום (באנגלית) אדוארד פייגנבאום, באתר פרויקט הגנאלוגיה במתמטיקה אדוארד פייגנבאום, באתר dblp אדוארד פייגנבאום באתר פרס טיורינג (באנגלית) אדוארד פייגנבאום, באתר אנציקלופדיה בריטניקה (באנגלית) Edward Feigenbaum 2012 Fellow Len Shustek. "An Interview with Ed Feigenbaum". Communications of the ACM. נבדק ב-14 באוקטובר 2013. {{cite news}}: (עזרה) גנאלוגיה מתמטית של אדוארד פייגנבאום, באתר פרויקט הגנאלוגיה במתמטיקה "ProQuest Document ID 301899261". ProQuest. נבדק ב-19 בספטמבר 2011. {{cite web}}: (עזרה) "Guide to the Edward A. Feigenbaum Papers" (PDF). Stanford University. 2010. p. 2. נבדק ב-12 בספטמבר 2011. {{cite web}}: (עזרה) "AI's Hall of Fame" (PDF). IEEE Intelligent Systems. IEEE Computer Society. 2011. pp. 5–15. doi:10.1109/MIS.2011.64. אורכב מ-המקור (PDF) ב-2011-12-16. נבדק ב-2017-05-07. "IEEE Computer Society Magazine Honors Artificial Intelligence Leaders". DigitalJournal.com. 24 באוגוסט 2011. נבדק ב-18 בספטמבר 2011. {{cite news}}: (עזרה) "Edward Feigenbaum". Computer History Museum. אורכב מ-המקור ב-2013-05-09. נבדק ב-2013-05-23. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מרטין פופ

מרטין פופ (באנגלית: Martin Pope‏; 22 באוגוסט 1918 – 27 במרץ 2022) היה פרופסור יהודי-אמריקאי לכימיה פיזיקלית באוניברסיטת ניו יורק. תגליותיו של קשרים אוהמיים (Ohmic Contacts) ומחקר בתחומים של מבודדים אורגניים ומוליכים למחצה הובילו לטכניקות שמאפשרות מוליכים למחצה אורגניים לשאת זרם גדול יחסית, ולהמיר חשמל לאור ולהפך. גילויים אלה הובילו ליישומים באלקטרוגרפיה, דיודות אורגניות פולטות-אור (OLED), תאים פוטו-וולטאיים, סנסורים ביולוגיים, טרנזיסטורים, אלקטרוניקה-מולקולרית וסוללות. עבור עבודתו, קיבל פופ את מדליית דייווי מהחברה המלכותית בשנת 2006. נפטר ב-27 במרץ 2022. מדיה וקבצים בנושא מרטין פופ בוויקישיתוף
דבקיים

דבקיים או רמורות (שם מדעי: Echeneidae) היא משפחה של דגים מסדרת הדקראים החיים בכל הימים והאוקיינוסים בעודם נצמדים לגופם של יצורי ים אחרים גדולים יותר. במשפחה זו 3 סוגים בהם 8 מינים החיים באזור האוקיינוסים הטרופיים או הממוזגים והימים הרדודים. אורכם של הדבקיים 7–75 ס"מ והם בעלי גוף מוארך, צבעים לבנים עם פסי צד כהים ומעל מצחם המוארך, במקום סנפירי גב ישנה כרית יניקה העוזרת לדג להיצמד למינים אחרים. הם נצמדים למינים אחרים ומשייטים איתם לאורך איפה שהם נמצאים וגם מנקים אותם. הם ניזונים משיירי ארוחות הפונדקאים שלהם וכן מפלנקטון ויצורים אחרים שהם תופסים במים. הם לא מזיקים למינים המארחים שלהם. הם נצמדים למגוון חיות ים כמו לווייתנים, כרישים, מנטות, דגים גדולים כמו טונה או דג חרב, תחש המשכן, צבי ים ולעיתים אפילו לצוללנים. לעיתים הם גם צוללים עם מארחיהם לעומק. משפחה דבקיים (Echeneidae) סוג Echeneis מין דבק נצמד (Echeneis naucrates) מין Echeneis neucratoides סוג ומין יחיד Phtheirichthys lineatus סוג Remora מין דבקית חיוורת (Remora albescens) מין דבק דרומי (Remora australis) מין דבק רב-קרני (Remora brachyptera) מין Remora osteochir מין דבק מובהק (Remora remora) מדיה וקבצים בנושא דבקיים בוויקישיתוף דבקיים, באתר ITIS (באנגלית) דבקיים, באתר NCBI (באנגלית) דבקיים, באתר Animal Diversity Web (באנגלית) דבקיים, באתר האנציקלופדיה של החיים (באנגלית) דבקיים, באתר GBIF (באנגלית) דבקיים, באתר אנציקלופדיה בריטניקה (באנגלית)